અલી અસગર ટીવીનો જાણીતો ચહેરો છે, તે અનેક સિરિયલ અને કોમેડી શોમાં જોવા મળ્યા છે. 'કહાની ઘર ઘર કી' સિરિયલમાં કમલના પાત્રથી તેઓ ઘર-ઘરમાં જાણીતા થયા હતા. ત્યાર બાદ 'કોમેડી નાઇટ્સ વિથ કપિલ' અને 'ધ કપિલ શર્મા શો'થી તેમને ફરી એવી લોકપ્રિયતાને સ્વાદ ચાખવા મળ્યો હતો. રિસન્ટલી એક ઇવેન્ટમાં પહોંચેલ અલીએ પોતાના શો છોડવાનું કારણ જણાવતાં કહ્યું હતું કે, મને કપિલ તરફ કોઇ ગુસ્સો કે ફરિયાદ નથી, મને એની પાસેથી ઘણું શીખવા મળ્યું છે. કપિલની ટીમ અને મારી વચ્ચે ક્રિએટિવ ડિફરન્સ હતા, જેને કારણે મેં શો છોડ્યો છે.